MAKRO โบรกชี้กำไรปี 65 โตเด่นแตะ 1.05 หมื่นลบ. แนะซื้อชูหุ้น Laggard เป้า 47 บาท  
MAKRO โบรกชี้กำไรปี 65 โตเด่นแตะ 1.05 หมื่นลบ. ปี 66 ทะลุ 1.7 หมื่นลบ. แนะซื้อชูหุ้น Laggard เป้า 47 บาท  
MAKRO โบรกชี้กำไรปี 65 โตเด่นแตะ 1.05 หมื่นลบ. ปี 66 ทะลุ 1.7 หมื่นลบ. แนะซื้อชูหุ้น Laggard เป้า 47 บาท  
27 มิ.ย. 2565

บล.โนมูระ พัฒนสิน ระบุในบทวิเคราะห์วันนี้ (27 มิ.ย.2565) ว่า บริษัท สยามแม็คโคร จำกัด (มหาชน) หรือ MAKRO ราคาเป้าหมาย 47 บาท ระยะสั้นคาดกำไรไตรมาส 2/2565 ได้รับอานิสงค์จากการเปิดเมือง โดย SSSG เดือน เม.ย.-พ.ค. บวกไม่ต่ำกว่า 5% (จากโต 1% ในไตรมาส 1/2565)
โดยประเมินกำไรปกติปี 2565 ที่ 1.05 หมื่นล้านบาท (โต 46% เทียบช่วงเดียวกันของปีก่อน) และปี 2566 ที่ 1.70 หมื่นล้านบาท (โต 62% เทียบช่วงเดียวกันของปีก่อน) จากการเริ่มรวมงบโลตัส ซึ่งคาดกลับมากำไร หลัง MAKRO ปรับโครงสร้างฐานะการเงิน ได้เงินเพิ่มทุนราว 3 หมื่น ล้านบาท ลดต้นทุนดอกเบี้ย และคาดเกิด synergy (ตั้งเป้าลดรายจ่ายรวม 2.7 พัน ล้านบาท ใน 2 ปีข้างหน้า) รวมถึงธุรกิจ MAKRO เองยังเติบโตดี
ด้าน Valuation มองเป็นจุดซื้อลงทุนได้ โดยราคาหุ้นซื้อขายบน PER22F ที่ 36 เท่า จากเป็นช่วงปรับโครงสร้างและรวมโลตัส แต่ PER จะลดเหลือ 22 เท่าในปี 2566 โดยระยะปัจจัยหนุนเป็นหุ้น Laggard ในกลุ่มฯ และเป็นอีกหุ้นบวกจากนักท่องเที่ยวเริ่มกลับเข้าไทย